da en da nl ca da da da es da da da da da da da da da da da da da da da da da da da nb da de sv sv da da da da da da da da da da da de da da da da da da da da da da da da da nl da en da da es nl da
Regionale budgetaftaler for 2023 er på plads | Danske Regioner
14.9.2022 05:30:00 CEST | Danske Regioner
De fem regionsråd har indgået budgetaftaler for 2023. Aftalerne sikrer blandt andet flere penge til fastholdelse, rekruttering og arbejdsmiljø på hospitalerne samt til det nære sundhedsvæsen. Det har været nødvendigt med svære prioriteringer i anlægsbudgettet.
De fem regionerne har alle besluttet af afsætte flere penge til hospitalerne, som især skal gå til indsatser indenfor fastholdelse, rekruttering, uddannelse og forbedring af arbejdsmiljø.
Budgetaftalerne afspejler, at regionerne arbejder fokuseret med den arbejdskraftudfordring, som der lige nu er i sundhedsvæsenet, siger Danske Regioners formand, Anders Kühnau.
- I regionerne har vi stort fokus på de patienter, der nu og her venter på behandling. Derfor er det vores øverste prioritet at skaffe relevant personale, så vi kan nedbringe ventetiderne for patienterne. Det gælder både presset på bl.a. akutafdelingerne, i psykiatrien og på operationsgangene lige nu – men også udfordringen på den længere bane, siger Anders Kühnau.
Det nære sundhedsvæsen bliver prioriteret
Det nære sundhedsvæsen fylder også i de regionale budgetaftaler for 2023.
Regionerne har afsat ekstra midler til behandling tæt på patienterne, bl.a. ved at afsætte penge til at styrke de praktiserende læger og samarbejdet i de nye sundhedsklynger.
- Vi har brug for bedre sammenhæng for patienterne, og vi har brug for et stærkt sundhedsvæsen også udenfor hospitalerne. Vi ønsker et stærkere fokus på forebyggelse og på at gribe tidligt ind, når der opstår sygdom. Det skal vi gøre bedre på tværs af sektorer, siger Anders Kühnau.
De regionale anlægsbudgetter for 2023 indeholder investeringer, som regionerne har afsat til hospitalsbyggerier, apparatur og teknologi.
Men i tråd med regionernes økonomiaftale med regeringen har det været nødvendigt at holde igen og prioritere hårdt, siger Anders Kühnau.
- Priserne stiger, og vi skal udvise ansvarlighed i regionerne. Det kommer konkret til at betyde, at nogle byggerier desværre må udskydes. Det er kun det mest nødvendige, som kan prioriteres, siger han.
Yderlige prioritering af IT-sikkerhed, psykiatri og miljø
Der er i budgetaftalerne for 2023 desuden afsat midler til forsvaret mod cyberkriminalitet. Dertil kommer lokale prioriteringer til bl.a. psykiatri, karkirurgi og kræftområdet i regionerne.
Alle regionerne har også opprioriteret på miljøområdet, idet der i 2023 er afsat ekstra midler til oprensning af jordforurening og sikring af drikkevand.
Region Nordjylland - Budgetaftale 2023.pdf
Region Midtjylland - Budgetaftale 2023.pdf
Region Syddanmark - Budgetaftale 2023.pdf
Region Sjælland - Budgetaftale 2023.pdf
Region Hovedstaden - Budgetaftale 2023.pdf
Information om Danske Regioner
+45 35 29 81 00https://www.regioner.dk/
Danske Regioner er interesse- og arbejdsgiverorganisation for de fem regioner og har til opgave at yde en professionel betjening af Danske Regioners politiske ledelse.
Vi er den drivende kraft i udviklingen af sundhedsvæsenet, den førende stemme i den sundhedspolitiske debat, og vi arbejder for attraktive levevilkår og et godt miljø i alle dele af Danmark
Følg pressemeddelelser fra Danske Regioner
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danske Regioner
Danske Regioner lancerer plan for at bekæmpe ventelister og personalemangel i sundhedsvæsenet14.9.2022 05:00:00 CEST | Pressemeddelelse
Planen indeholder 12 indsatser, som skal sikre flere medarbejdere på hospitalerne og kortere ventetider for patienterne.
17.000 danskere tog til Åbent Hospital 20224.9.2022 21:19:40 CEST | Pressemeddelelse
Søndag d. 4. september tog 17.000 danskere imod regionernes invitation til at opleve de nye store hospitaler, der bygges og ombygges for at skabe en bedre behandling for patienterne.
Hver 7. bus er i fare, fordi regionerne mangler 233 mio. kr. i år4.9.2022 09:33:20 CEST | Pressemeddelelse
Økonomien i den regionale kollektive trafik er katastrofal. Årsagen er corona og de skyhøje brændstofpriser på grund af krigen i Ukraine. Hver 7. bus er i fare for at blive sparet væk, og det kan ramme passagererne hårdt. Næstformand for Danske Regioner, Stephanie Lose efterlyser derfor hjælp fra regeringen og Folketinget.
Søndag inviterer regionerne indenfor på de store hospitalsbyggerier31.8.2022 05:25:00 CEST | Pressemeddelelse
Søndag d. 4. september åbner 17 af de nye eller ombyggede hospitaler dørene for danskerne til Åbent Hospital. I år kan du også opleve en helikopterbase.
Danske Regioner: Der skal handles efter ny rapport om benamputationer9.8.2022 11:30:13 CEST | Pressemeddelelse
Ny rapport viser voksende regionale forskelle på antallet af amputationer. Det skal vi handle på, mener formanden for Danske Regioners sundhedsudvalg. Regionerne og hospitalerne skal blive bedre til at lære af de bedste, er hendes konklusion.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022